د ننګرهار د والي ویاند عطاءالله خوګیاڼي وايي، له داعش سره د جنګ په ترڅ کې په اچین او کوټ ولسوالیو کې د ویجاړو شویو کورونو د بیارغونې پروسه روانه ده، او په لسګونو هغه کورونه چې داعش ویجاړ کړي وو د حکومت په مرسته بیارغول شوي دي۔‌

داعش تښتي

د ننګرهار امنیه قوماندان جنرال غلام سنایي ستانکزي وايي، اوس له داعش ننګرهار ته هېڅ ګواښ نشته او د دې ډلې غړي په تېښته دي۔ د داعش د غړو د نیولو کمپاین روان دی۔‌

ستانکزي زیاته کړې، دوه نیم کاله مخکې هیچا هم فکر نه کاوه چې داعش ته به کله ماتې ورکړل شي، خو په خبره یې، اوس د داعش لخوا نیول شوې سیمې د امنیتي ځواکونو تر کنټرول لاندې دي او ترڅنګ یې د داعش ډلې د غړیو د نیول کمپاین هم روان دی۔

امنیه قوماندان وايي، د داعش خراسان څانګې هڅې وکړې چې په توره بوره کې چې غارونه په کې دي، پاتې شي، او هلته ځانونه خوندي کړي، خو امنیتي ځواکونو او ولسي پاڅون کوونکو پر هغوی فشار واچاوه چې سیمې پرېږدي